Michael Lowry

Is polaiteoir Éireannach agus Teachta Dála do cheantar Thiobraid Árann Thuaidh é **Michael Lowry** () (a rugadh ar an 13 Márta 1953). Is polaiteoir neamhspleách é. Ach bhí Lowry sásta a vóta sa Dáil a thrádáil leis an rialtas i gcónaí. Tharraing Lowry conspóid i gcónaí - rinne sé caimiléireacht ar a cuid cánacha mar shampla. 
clé|mion|2022|293x293px
clé|mion|330x330px|2024
clé|mion|292x292px|2025

## Gairm
Toghadh Lowry mar TD don chéad uair in 1987.  

Bhí Lowry ina aire cumarsáide le linn 1994-1996. Chinn an Binse Fiosrúcháin Moriarty gur roinn sé eolas le fear gnó, Denis O’Brien, a chabhraigh leis ceadúnas tábhachtach (Digifone ESat) a fháil.  Dúradh sa tuarascáil go raibh sé ‘gan dabht’ gur thug Lowry faisnéis shubstainteach do Denis O’Brien a bhí ‘de luach agus cúnamh suntasach dó chun an ceadúnas a fháil’.  

Chuir  Fine Gael cosc ar Lowry seasamh in olltoghchán 1997 de bharr líomhaintí tromchúiseacha a rinneadh nuair a bhí sé ina Aire i rialtas John Bruton. Cé go ndearnadh fiosrúchán coiriúil ina leith bhí gnaoi ag an bpobal ina cheantar féin air mar sin féin agus d'éirigh go maith leis vótaí a mhealladh sna 2000idí-2020idí.  

Ní hamháin gur fhág sé Fine Gael ach thug sé leis cuid mhaith de na daoine a bhíodh ag obair d’Fhine Gael  i dTuaisceart Thiobraid Árann aimsir thoghcháin.  

Bhí Lowry ar bharr an chomhairimh i ngach toghchán, cé go raibh amhras mór ann i dtaobh a chuid iompair sa pholaitíocht.   I dtuaisceart an chontae atá a bhunáit tacaíochta. Tá eagraíocht láidir aige féin ar a dtugtar ‘Team Lowry’  

### Ceart
Dúradh  sa tuarascáil Bhinse Fiosrúcháin Moriarty in 2011 gur thug Michael Lowry agus é ina Aire Rialtais, gur thug sé eolas substainteach don fhear gnó Denis O'Brien, eolas an-luachmhar a chuidigh leis an mBrianach ceadúnas a fháil ón Stát le seirbhís nua fón póca a sholáthar don phobal. Dúradh freisin sa tuarascáil go raibh a ndearna an polaiteoir "náireach agus fealltach".

Chuir an rialtas an tuarascáil chuig an nGarda Síochána in 2011. Ach mar atá achtaithe de réir dlí, ní féidir leas a bhaint as aon ráiteas ná aon admháil a dhéantar i mBinse Fiosrúcháin le cás coiriúil a thabhairt in aghaidh duine.

Ar an 23 Feabhra 2016, dhiúltaigh an Ard-Chúirt iarratas a rinne sé a thriail - faoi choireanna cánach - a chur ar neamhní.

Sa bhliain 2024, dheimhnigh Lowry go raibh socrú déanta aige maidir leis an €2.8 milliún i gcostais a gearradh air (as an ionadaíocht dhlíthiúil a bhí aige ag an mBinse Fiosrúcháin). Roimhe sin, níor lamháladh ach an tríú cuid dá chostais dlí dó toisc gur chinn an Binse Fiosrúcháin nár chomhoibrigh sé go hiomlán leis.

I mí Eanáir 2025, sheol na Gardaí comhad a bhí acu chuig Oifig an Stiúrthóra Ionchúiseamh Poiblí maidir leis an bhfiosrúchán a bhí ar bun acu faoinar tháinig as Binse Fiosrúcháin Moriarty. Dúirt Lowry nár tugadh le fios riamh go raibh baol ann go gcuirfí coireanna ina leith (agus dúirt sé nach ndearna sé tada as bealach i 1995).

In 2026, bhí treoir tugtha ag an Stiúrthóir Ionchúiseamh Poiblí gan an dlí a chur ar  Lowry de thoradh ar foilsíodh ina leith i dtuarascáil  in 2011.

## Féach freisin

* Tiobraid Árann Thuaidh (Dáilcheantar)
* Polaiteoirí i dTiobraid Árann Thuaidh
* Binse Fiosrúcháin Moriarty

## Tagairtí

Catagóir:Daoine a rugadh i 1953
Catagóir:Daoine beo
Catagóir:Airí Rialtais na hÉireann
Catagóir:Baill den 25ú Dáil
Catagóir:Baill den 26ú Dáil
Catagóir:Baill den 27ú Dáil
Catagóir:Baill den 28ú Dáil
Catagóir:Baill den 29ú Dáil
Catagóir:Baill den 30ú Dáil
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhine Gael
Catagóir:Coirpigh
Catagóir:Daoine as Contae Thiobraid Árann
Catagóir:Fir
Catagóir:Lucht gnó na hÉireann
Catagóir:Scannail Pholaitiúla in Éirinn
Catagóir:Tiobraid Árann Thuaidh (Dáilcheantar)
Catagóir:Teachtaí Dála neamhspleácha
Catagóir:Baill den 34ú Dáil